

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.242

(protokols Nr.8, 9.p.)

**Par zemes nomas līgumu**

Priekuļu novada dome izskata Mārsnēnu pagasta zemnieku saimniecības “Vecpenguri” (turpmāk – Iesniedzējs), 2021.gada 1.jūnija iesniegumu (reģ.01.06.2021. Priekuļu novada pašvaldībā Nr.3.1-5.2/2021-2080) par zemes vienības ar kadastra apzīmējumu 4264 005 0084 daļas 0,05 ha platībā, kas atrodas Priekuļu novada Mārsnēnu pagastā”, iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4264 005 0084, “Jaunsīkuļi”, Mārsnēnu pagastā, Priekuļu novadā, zemes vienības kopplatība 1,16 ha, ir pašvaldības īpašums, reģistrēts Mārsnēnu pagasta zemesgrāmatā, nodalījuma nr.100000583604.
2. Par zemes vienības ar kadastra apzīmējumu 4264 005 0084, “Jaunsīkuļi”, Mārsnēnu pagastā, Priekuļu novadā, daļu 0,66 ha platībā nomu ir noslēgts zemes nomas līgums ar Iesniedzēju līdz 2024.gada 31.decembrim.
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
4. Saskaņā ar SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4264 005 0084 1,16 ha platībā noteikta nomas maksa 85,00 *euro* gadā.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28.punktu 29.8.apakšpunktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, Priekuļu novada domes Tautsaimniecības komitejas 2020.gada 17.maija lēmumu (protokols Nr.6), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Veikt izmaiņas starp Priekuļu novada pašvaldību un Mārsnēnu pagasta zemnieku saimniecību “Vecpenguri”, reģ.nr. 49501005028, 2020.gada 3.jūnijā noslēgtajā zemes nomas līgumā Nr.6.4-3/2020-559, nomas platību nosakot 1,16 ha.
2. Atbildīgā par lēmuma izpildi nekustamā īpašuma speciāliste Līga Sarma Berovska.
3. Kontroli par lēmuma izpildi veikt Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone